laion/Wikipedia-Exotic huggingface dataset:
Bakuu–Thbilisi–Ceyhani naftajuhe

Bakuu-Thbilisi-Ceyhani naftajuhe (lühend BTC) on 1768 kilomeetri pikkune naftajuhe Kaspia mere äärsest Bakuust Vahemere sadamalinna Ceyhani, mis läbib ka Gruusia pealinna Thbilisit. Torutrass kulgeb läbi kolme riigi: Aserbaidžaani (443 km), Gruusia (249 km) ja Türgi (1076 km), ning lõpeb Ceyhani Heydər Əliyevi nimelises terminalis. Naftajuhtme omanik on rahvusvaheline konsortsium BTC Co, kus aktsionäride osalus jagunes 2007. aastal järgamiselt: BP (Suurbritannia, 30,1%), Aserbaidžaani Vabariigi Riiklik Naftakompanii (25%), Unocal (USA, 8,9%), Statoil (Norra, 8,71%), Türkiye Petrolleri Anonim Ortaklığı (6,53%), Eni (Itaalia, 5%), Total (Prantsusmaa, 5%), Itochu (Jaapan, 3,4%), Inpex (Jaapan, 2,5%), ConocoPhillips (USA, 2,5%) ja Amerada Hess (USA, 2,36%). Nafta pumpamist Bakuust alustati 25. mail 2005. Piduliku avamise juures viibisid Aserbaidžaani president İlham Əliyev, Gruusia president Mihhail Saakašvili, Türgi president Ahmet Sezer, Kasahstani president Nursultan Nazarbajev ja Ameerika Ühendriikide energeetikaminister Samuel Bodman. 12. oktoobril 2005 avas Saakašvili naftajuhtme pumbajaama Thbilisist 39 km laugusel Gardabanis. Ceyhani jõudis nafta 28. mail 2006. Esimene laev, mis Ceyhani naftaterminalis tangitud naftaga sadamast väljus, oli tanker British Hawthorne, mis lahkus Ceyhanist 95 tuhande m³ toornaftaga 4. juunil 2006. Baku-Tbilisi-Ceyhan pipeline (BP website) Jürgen Tamme. Venemaa eitas Gruusia naftajuhtme tulistamist. Postimees, 12. august 2008 Oliver Tiks. BP sulges kaks torujuhet Gruusias. Postimees, 12. august 2008
Bertrand Grospellier

Bertrand Grospellier [bɛʁtʁɑ̃ ɡʁopɛlje] (tuntud ka kui ElkY; sündinud 8. veebruaril 1981) on Prantsusmaa elukutseline pokkerimängija. Ta on võitnud nii World Poker Touri (WPT) kui ka European Poker Touri (EPT). Praegu elab ta Londonis Inglismaal. 2010. aasta seisuga on Bertrand Grospellier teeninud turniiridel kokku 6 092 690 dollarit. Grospellieri võidusummad välja otsitud 14. august 2010
Dunwich

Dunwich on asula Inglismaal Suffolkis. Kuni 13. sajandini oli Dunwich East Anglia keskus. Linn hävis maapinnanihke ja mere pealetungi tõttu maismaale. Parish Profiles, vaadatud 5.08.2024.
Mõisalaht (järv)

Mõisalaht on rannajärv Pärnu maakonnas Lääneranna vallas Virtsu alevikus Puhtu-Laelatu looduskaitsealal. Järv asub Lääne-Eesti vesikonna Matsalu alamvesikonnas. Järve veepeegli pindala on 72 ha. Järve pindala koos saartega on 74,2 ha. Järves on kaheksa saart. Järv on soolatoiteline. Järv on avalikult kasutatav veekogu. Järve ümbruskond on ka kaitsealuste liikide (ristpart, väikeluik, laululuik) leiukoht. Mõisalahe keskkonnaregistri kood on VEE2062820. Järvest umbes 300 m kirde poole jääb Kasse laht, kagus eraldab kitsas maariba (Rapla–Virtsu raudtee tarvis ehitatud raudteetamm) järve Mõisa lahest, mis on Keskkonnaregistri järgi Rame lahe põhjapoolne osa. Järvest kagus asub Laelatu bioloogiajaam ja kaitsealune Laelatu puisniit. Veesisestest taimedest on dominantsed mändvetikas ja kare mändvetikas. Sageli esineb ka ruuget mändvetikat ja karevetikat. Kaldaveetaimedest on dominantne taim harilik pilliroog. 2020. aasta septembris toimunud katsepüügil saadi järvest 11 liiki kalu. Kasse laht "Mõisalaht". Vaadatud 1.10.2021. "Laelatu bioloogiajaam". Originaali arhiivikoopia seisuga 14.06.2021. Vaadatud 1.10.2021. Algandmed Keskkonnaseire Infosüsteem (KESE), Väikejärvede hüdrobioloogiline seire, 2020, vaadatud 1.10.2021 Mõisalaht keskkonnaportaalis
John Tooby

John Tooby (26. juuli 1952 Saint Paul, Minnesota – 9. november 2023) oli ameerika antropoloog. Koos oma abikaasa Leda Cosmidesega on ta tegelenud evolutsioonipsühholoogiaga.
Leda Cosmides

Leda Cosmides (sündinud 7. mail 1957 Philadelphias) on Ameerika Ühendriikide psühholoog. 1979. aastal sai ta bioloogia bakalaureusekraadi Radcliffe College'ist. 1985. aastal kaitses ta Harvardi ülikoolis kognitiivse psühholoogia doktoriväitekirja. Alates 1991. aastast on ta töötanud California Ülikoolis Santa Barbaras, kus ta 2000. aastal sai professoriks. Koos oma antropoloogist abikaasa John Toobyga on ta uurinud evolutsioonilist psühholoogiat.
Georgi Plehhanov

Georgi Plehhanov (vene keeles Гео́ргий Валенти́нович Плеха́нов; 29. november vkj/11. detsember 1857 Lipetski oblast – 30. mai 1918 Terijoki Soome) oli vene revolutsioonitegelane. (autori nimekuju G. W. Plehhanow) "Usk". Kaaneillustratsioon: Aleksander Uurits. Peterburi Eesti Üliõpilaste Selts, Peterburi 1910, 48 lk (autori nimekuju G. Plehhanow) "Sotsia[a]ldemokraatia taktika". August Rei eeskõnega. Eesti Tööliste kirjastus-ühisus, Tallinn 1919, 62 lk; 2. trükk: Tööliste kirjastus-ühisus, Tallinn 1921, 66 lk "Isiku osa küsimusest ajaloos". Tõlkinud Johannes Alaots. Poliitiline Kirjandus, Tallinn 1946, 48 lk "Monistliku ajalookäsituse arengu küsimusest: audiatur et altera pars". EK(b)P Keskkomitee Partei Ajaloo Instituut, ÜK(b)P Keskkomitee Marxi-Engelsi-Lenini Instituudi filiaal. Poliitiline Kirjandus, Tallinn 1949, 336 lk "Kunst ja kirjandus" (artiklite kogumik). Tõlkinud Aleksander Kleinot; järelsõna lk 431–456 "G. V. Plehhanovi vaated kirjandusele ja kunstile: Max Laosson. Eesti Riiklik Kirjastus, Tallinn 1963, 464 lk; sisaldab 12 artiklit: "Materialistlik ajalookäsitus", "Aadressita kirjad", "XVIII sajandi prantsuse draamakirjandus ja maalikunst sotsioloogia seisukohalt", "Kunst ja ühiskondlik elu", "V. G. Belinski kirjanduslikud vaated", "N. G. Tšernõševski esteetikateooria", "Dobroljubov ja Ostrovski", "G. I. Uspenski", "N. A. Nekrassov", "Kujutluste segiajamine (L. N. Tolstoi õpetus)", "Karl Marx ja Lev Tolstoi", "Henrik Ibsen" T. Dmitrijeva, "Väitekiri Plehhanovi kohta" (9. II 1982 TRÜs kaitstud Päivi-Mai Mardi kandidaadiväitekirjast "Realismikontseptsioon G. Plehhanovi 1870.–1890. aastate kirjanduskriitikas") – Keel ja Kirjandus 1982, nr 7, lk 391
Mõisalaht

Mõisalaht (ka Mõisa laht) on laht Pärnu maakonnas Lääneranna vallas. Keskkonnaregistri järgi on see Rame lahe põhjapoolne osa. Lahe pindala on 2,88 km². Lahte suubub kirdest Uustalu kraav. Laht jääb Puhtu-Laelatu looduskaitsealale. Lahest loodes eraldab kitsas maariba (Rapla-Virtsu raudtee tarvis ehitatud raudteetamm) seda Mõisalahest (rannajärv). Mõisalahe keskkonnaregistri kood on VEE3426020. Vanalubi laht Mõisalaht Eesti looduse infosüsteemis
Doyle Brunson

Doyle F. Brunson (10. august 1933 Longworth Fisheri maakond Texas – 14. mai 2023) oli Ameerika Ühendriikide pokkerimängija, kes mängis elukutselisena pokkerit üle 50 aasta. Ta oli kahekordne World Series of Pokeri (WSOP) põhiturniiri võitja (1976 ja 1977). Brunson oli esimene, kes on pokkeriturniiridel saanud miljoni dollari väärtuses auhindu.[viide?] Ta võitis 10 WSOP käevõru. Selle saavutusega jagas ta Johnny Chani ja Phil Iveyga teist kohta, nendest enam on käevõrusid võitnud Phil Hellmuth. 2018. aasta seisuga oli ta turniiridel teeninud kokku 6,1 miljonit dollarit, sellest 3 miljonit dollarit WSOP-l. Brunsoni võidud, vaadatud 14.08.10 WSOP-i ametlik koduleht, vaadatud 14.08.10 Doyle Brunsoni ametlik koduleht
Vanalubi laht

Vanalubi laht (ka Vanaluubi laht) on laht Pärnu maakonnas Lääneranna vallas. See on Rame lahe läänepoolne sopp. Lahe pindala on 0,28 km². Laht jääb Puhtu-Laelatu looduskaitsealale. Vanalubi lahe keskkonnaregistri kood on VEE3426030. Mõisalaht Vanalubi laht Eesti looduse infosüsteemis
Gregorio Hernández

Gregorio Hernández ehk Gregorio Fernández (1576 Sarria – 22. jaanuar 1636 Valladolid) oli Hispaania skulptor. Ta kuulub Kastiilia barokkskulptuurikoolkonda. Alates 1605. aastast tegutses Hernández Valladolidis, kuhu ta asus elama sellepärast, et see oli tollal Hispaania pealinn. Pärast töötamist teiste meistrite töökodades asutas ta enese oma, kus tal oli palju õpipoisse ja kaastöölisi ning palju kliente. Pärast surma oli tal palju endisi õpilasi, kes tema stiili järgisid, aga ühtki silmapaistvat jüngrit nende seas ei olnud. Sellegipoolest oli tema kunst omal ajal väga kuulus, mida kinnitab ka asjaolu, et tema hauale Carmen Calzado kloostris paigutati tema portree, mille autor oli tema sõber Diego Valentin Diaz ja millel oli tema loomingut kiitev tekst. Hernández lõi värvilisi väga realistlikke puuskulptuure ning retaableid. Tema ulatuslikud teadmised inimese anatoomiast võimaldasid tal edasi anda luude kõvadust, lihaste pinget, liha õrnust ja naha siledust. Võrreldes keha suure väljendusrikkusega on skulptuuridel rõivad rasked, nagu papist ning hoiduvad teravatesse ja jäikadesse voltidesse, mis tekitavad valguse ja varju teravaid kontraste. Tema teostele on omane lihtne ülesehitus, rahulikud poosid ja vaoshoitud žestid, mis jätavad kõige suurema väljendusrikkuse näole ja kätele. Tema teoste kvaliteeti tõstis koostöö kunstnikega, kes muutsid tema skulptuurid mitmevärvilisteks. Selleks kasutati peamiselt tuhme ja lihtsaid värve, ainult väikesed detailid olid värvikamad. Realismi suurendas võltsdetailide kasutamine, mis suurendasid ehtsuse tunnet, näiteks klaasist silmad, elevandiluust küüned ja hambad, korgist vereplekid ning vaigust piisad ja pisarad. Kunstiajaloolased on esile tõstnud tema tööde emotsionaalsust, spirituaalsust ja dramaatilist tõsidust. Voldemar Vaga järgi taotleb ta oma skulptuurides "suurt maalilisust ja realismi, siiski mitte täiesti hüljates renessansi plastika traditsioone". Surnud Kristus (Cristo yacente). San Migueli kirik, Valladolid. Inmaculada Concepción. La Redonda, Logroño. Camino del Calvario (1614). Museo Nacional Colegio de San Gregorio, Valladolid. Ecce Homo (1613). Katedraal, Valladolid. Britannica Üldine kunstiajalugu, 1937, lk 503
Greg Raymer

Gregory Raymer (sündinud 25. juunil 1964) on Ameerika Ühendriikide elukutseline pokkerimängija. Teda tuntakse kõige paremini 2004. aasta World Series of Pokeri võidu ning läbipaistmatute holograafiliste päikeseprillide pärast, mida ta vahel mängimise ajal kannab. Raymer on turniiridel kokku teeninud 6 850 000 USA dollarit, millest enamus (6 487 512 dollarit) on pärit WSOP-l võidetust. Raymeri võidud välja otsitud 14. august 2010 WSOP ametlik koduleht, vaadatud 14.08.10
José Hernández

José Rafael Hernández y Pueyrredón (10. november 1834 Chacra Pueyrredón, praegu Villa Ballester Oeste, San Martíni vald, Buenos Airese provints – 21. oktoober 1886 Belgrano, Buenos Aires) oli Argentina kirjanik, ajakirjanik ja publitsist. Tema eepiline poeem "Martín Fierro" (esimene osa "El gaucho Martín Fierro", 1872; teine osa "La vuelta de Martín Fierro", 1879 kuulub gautšokirjanduse ja ladinaameerika romantismi klassikasse. Kirjanik kujutab tõetruult juba tollal välja suremas olnud pampaelanike gautšode traditsioone, mõtteviisi ja keelt. Melanhoolia ja fatalismiga väljendab ta kurbust selle üle, et gautšod on ülekohtuselt elupaigast ilma jäetud. Poeem on Argentina rahvuslikus identiteedis kesksel kohal. Föderalistide pooldajana vastustas ta president Domingo Faustino Sarmientot ning kaitses algupärast, mitte Euroopale tuginevat rahvusliku kultuuri käsitust. José Hernándeze teoseid Gutenbergi projekt
Hermann Müller

Hermann Müller (18. mai 1876 Mannheim – 20. märts 1931 Berliin) oli Saksa poliitik (riigikantsler 1920; 1928–1930). Hermann Müller oli kutselt ajakirjanik. 1916. aastal sai temast Saksamaa Riigipäeva liige (enamussotsialist). Juunist 1919. aastal Weimari vabariigi välisminister. 1920. aasta märtsist kuni juunini ja 1928. aasta maist kuni 1930. aasta märtsini tegutses Hermann Müller Saksamaa Weimari vabariigi riigikantslerina (valitsusjuhina).
Ott Lepland (album)

"Ott Lepland" on Ott Leplandi esimene stuudioalbum pärast lapsepõlves välja antud lastelaulude kogumikke. Album ilmus aprillis 2010. Esmaesitlused toimusid Rae Kultuurikeskuses 13. aprillil, Tallinnas Rock Cafés 16. aprillil, 17. aprillil Kuressaares ööklubis "Diva", 23. aprillil Pärnus ööklubis "Sugar" ja 24. aprillil Tartus ööklubis "Illusioon". Albumilt pärinevad ka singlid "Otsides ma pean su jälle leidma", "Süte peal sulanud jää", "Läbi öise Tallinna" ja "Üheskoos on olla hea". Ott Lepland võitis saatesarja "Eesti otsib superstaari" kolmanda hooaja, auhinnaks oli plaadileping Crunch Industryga. Albumi on produtseerinud ansambel The Sun. Albumil olevate lugude autorid on Lepland ise koos Kaspar Kalluste, Taavi Paometsa, Tanel Padari, Hendrik Sal-Salleri ja teistega. Mitme laulu sõnad on kirjutanud Aapo Ilves. Taustalauljatena teevad albumil kaasa Rolf Roosalu ja Marvi Vallaste. Helirežissöör on Kristo Kotkas. "Ott Lepland sai maha debüütalbumiga". Elu24. 9. aprill 2010. "Kaua veel" muusikavideo Albumi kaanepilt Ott Leplandi lüürika
Otsides ma pean su jälle leidma

"Otsides ma pean su jälle leidma" on Ott Leplandi debüütsingel albumilt "Ott Lepland". Lugu ilmus raadiotesse detsembris 2009, vaid paar nädalat pärast Leplandi võitu saatesarjas "Eesti otsib superstaari". Muusika on laulule kirjutanud Ott Lepland ise, sõnad on kirjutanud Aapo Ilves. Lepland esitas oma debüütsinglit Raadio 2 galal "Aastahitt 2009" ja saates "Laulud tähtedega". Laulusõnad. Sasslantis
Miguel Hernández

Miguel Hernández Gilabert (30. oktoober 1910 Orihuela – 28. märts 1942 Alicante) oli hispaania kirjanik, kes on tuntud eeskätt luuletajana. Ta käis koolis ainult mõne aasta. Nagu isagi, hakkas ta lambakarjuseks. Vabal ajal luges ta hispaania kirjandust. Hiljem elas ta Madridis, kus ta suhtles teiste seas Federico García Lorca, Rafael Alberti ja Pablo Nerudaga. Hispaania kodusõja ajal oli ta vabariiklaste poolel. Ta astus Hispaania Kommunistlikku Parteisse. Pärast kodusõda Hernández arreteeriti, sest ta oli olnud poliitkomissar. Ta mõisteti surma, kuid surmanuhtlus asendati 30-aastase vangistusega. Ta suri tuberkuloosi, millesse ta oli vanglas haigestunud. Aastal 1930 ilmusid ühes provintsinädalalehes oma esimesed luuletused, mis olid mõjutatud romantilistest ja modernistlikest eeskujudest. Tema esimene luulekogu "Perito en lunas (1933) on mõjutatud Luis de Góngorast. Aastal 1934 ilmus religioosne näidend "Quien te ha visto y quien te ve y sombra de lo que eras", mis oli mõjutatud Pedro Calderón de la Barcast. Hernández sai tuntuks sonetikoguga "El rayo que no cesa" (1936; "Kiir, mis ei lõpe"), kus esinevad tema luule põhimotiivid – elujulgus, armastus ja traagiline surm, mida sümboliseerib sõnn. Aastal 1936 valmis ka näidend "El labrador de más aire", mis oli inspireeritud Lope de Vegast. Luulekogud "Viento del pueblo" (1937, Rahva tuul) ja "El hombre acecha" (1937–1939) kirjeldavad kodusõja üleelamisi ning on angažeeritud. Aastal 1937 valmisid näidendid "Pastor de la muerte" ja neli ühevaatuselist näidendit, mis ilmusid kogumikus "Teatro en la guerra". Tema vangipõlve luuletused, mis on täis valu ning igatsust naise ja lapse järele, anti välja postuumselt pealkirjaga "Cancionero y romancero de ausencias" (1958, "Äraoleku cancionero ja romancero"). Hernándezel oli suur mõju 1950ndatel kirjandusse tulnud luuletajate põlvkonnale.
Süte peal sulanud jää

"Süte peal sulanud jää" on Ott Leplandi teine singel albumilt "Ott Lepland". Lugu avalikustati ja on digitaalsena allalaaditav alates veebruarist 2010. Tegemist on kaveriga soome laulja Antti Tuisku loost "Valovuodet". Heliloojad on Jussi Nikula ja Caleb. Sõnad on kirjutanud Aapo Ilves[viide?]. Lepland esitas pala auhinnagalal "A. Le Coq Live – Eesti muusikaauhinnad 2009" Nokia kontserdimajas. Sky Plusi edetabelisse "Sky Plus Top 40" jõudis laul 2010. aasta 10. nädalal (8.–14. märts) 29. kohaga ning tõusis aprilli alguseks (14. nädal) 17. kohale. Järgmisel nädalal oli laul 28. kohal ning 16. nädalal (19.–25. aprill) kukkus edetabelist välja, andes teed juba uuele singlile ("Läbi öise Tallinna"). Kokku oli laul edetabelis kuus nädalat. Laul pälvis raadiosaate Raadio 2 Aastahitt 2010. aasta edetabelis teise koha. Sky Plus Top 40: 10. nädal.[alaline kõdulink] Sky Plus Top 40: 14. nädal.[alaline kõdulink] "Sky Plus Top 40: 15. nädal". Originaali arhiivikoopia seisuga 26. aprill 2010. Vaadatud 2. novembril 2010. "R2 Aastahitt 2010 on Koit Toome "Mälestused" Elu24.ee 5.jaanuar 2011 Laulusõnad. Sasslantis
Läbi öise Tallinna

"Läbi öise Tallinna" on Ott Leplandi kolmas singel albumilt "Ott Lepland". Lugu ilmus raadiotesse aprillis 2010 ja on ka muusikafailina allalaaditav. Laulu viisi ja sõnad on kirjutanud Hendrik Sal-Saller. Edetabelisse "Sky Plus Top 40" (Sky Plus) jõudis laul 2010. aasta 16. nädalal (19.–25. aprill) 37. kohale ning tõusis juuni alguseks (23. nädal) 24. kohale. Kokku oli laul edetabelis kaheksa nädalat. Raadio Uuno koostatud edetabelis "Eesti top 40" alustas laul 19. kohalt 2010. aasta 17. nädalal (26. aprill – 2. mai). 21. nädalal (24.–30. mai) jõudis "Läbi öise Tallinna" edetabelis esikohale. Kokku oli laul edetabelis kaheksa nädalat. Raadio Elmari edetabelisse "TOP 10" sisenes laul 2010. aasta 16. nädalal (19.–25. aprill) 3. kohalt. Olles üks koht parem eelmisest singlist "Süte peal sulanud jää". Elmari Edetabeli esikoha hõivas 19. nädalal, 10.–16. mail. Kokku oli laul edetabelis 8 nädalat. "Sky Plus Top 40: 16. nädal". Originaali arhiivikoopia seisuga 6. mai 2010. Vaadatud 2. novembril 2010. Sky Plus Top 40: 23. nädal.[alaline kõdulink] "Eesti top 40 (nädal 17)". Originaali arhiivikoopia seisuga 20. juuli 2011. Vaadatud 2. novembril 2010. Eesti top 40 (nädal 21)[alaline kõdulink] Eesti top 40 (nädal 24). Elmari TOP 10 nädal 16.[alaline kõdulink] Elmari TOP 10 nädal 19[alaline kõdulink] Elmari TOP 10 nädal 23.[alaline kõdulink] Laulusõnad. Sasslantis Laulu duurid. Kitarrifoorum KUULA Ott Leplandi verivärsket singlit! Publik, 9. aprill 2010
Rahvusvaheline Slaavi Kanal

Rahvusvaheline Slaavi Kanal (ukraina Міжнародний Слов'янський Канал; vene Международный Славянский Канал; inglise Slavonic Channel International, SCI) on Ukrainas tegutsev eratelekanal, mis alustas tööd 14. detsembril 1994. Rahvusvahelise Slaavi Kanali koduleht
Uustalu kraav

Uustalu kraav (ka Silmajõgi) on kraav Läänemaal Lääneranna vallas Hanila, Kause, Kõmsi, Nehatu, Rame ja Ridase külas. Kraavi pikkus on 9,5 km ning see suubub Mõisalahte. Kraavi valgla on 38,9 km². 2,7 km suudmest suubub vasakult kraavi Virita kraav. Uustalu kraavi suue jääb Puhtu-Laelatu looduskaitsealale. Ülemjooksul ületab kraavi Risti–Virtsu–Kuivastu–Kuressaare maantee. Kraav on tehislik avalik veekogu, mille piiranguvöönd on 100 m. Uustalu kraavi registrikood on VEE1119200. Uustalu kraav keskkonnaportaalis
Virita kraav

Virita kraav on kraav Pärnu maakonnas Lääneranna vallas Karuse, Kause, Lõo, Nehatu ja Rame külas. Kraavi pikkus on 8,3 km ning see suubub vasakult Uustalu kraavi (2,7 km suudmest). Kraavi valgla on 15 km². Kraav saab alguse Vatla rabast. Kraav on mitteavalik veekogu, mille piiranguvöönd on 50 m. Virita kraavi keskkonnaregistri kood on VEE1119300. Virita kraav keskkonnaportaalis
Ännikse laht

Ännikse laht on rannajärv Pärnu maakonnas Lääneranna vallas Virtsu alevikus, Puhtu-Laelatu looduskaitsealal. Järve kaldajoone pikkus on 1793 m. Järvest kagu poole jääb Puhtulaid, ida poole jääb Vanalubi laht. Järv on mitteavalik veekogu, mille piiranguvöönd on 50 m. Ännikse lahe keskkonnaregistri kood on VEE2062830. Eesti järvede loend Ännikse laht keskkonnaportaalis
Aleksi Salmenperä

Aleksi Salmenperä (sündinud 1973) on Soome filmirežissöör. Aleksi Salmenperä andmekogus IMDb (inglise)
Aurupott

Aurupott on pott, milles valmistatakse toitu aurutamise teel. hay box, straw box or fireless cooker
Leidissoo peakraav

Leidissoo peakraav on kraav Läänemaal Lääne-Nigula vallas Vanaküla külas. Peakraavi pikkus on 4,4 km. Peakraav suubub paremalt Riguldi jõkke (6,8 km suudmest). Peakraavi valgla on 31,6 km². Lähtest ida ja põhja poole jääb Leidissoo looduskaitseala. Leidissoo peakraav on tugevasti muudetud avalik veekogu, mille piiranguvöönd on 100 m. Leidissoo peakraavi keskkonnaregistri kood on VEE1104000. Leidissoo peakraav keskkonnaportaalis
Laulud tähtedega

"Laulud tähtedega" oli Eesti telesaatesari, kus võistlesid laulmises paarid, mis koosnesid ühest kutselisest lauljast ja ühest avaliku elu tegelasest. Igas saates esitasid paarid laule vastavalt teemadele ning kohtunike ja televaatajate punktide liitmisel langes üks paar välja. Võistluse auhinnaks oli rahasumma, mille võitnud paar pidi annetama heategevuseks enda valitud fondi. Saate formaat põhines Briti telesaatel "Just the Two of Us". Saadet tootis produktsioonifirma Ruut ja näitas TV3. Esimene hooaeg sai alguse 5. oktoobril 2008. Saatejuhid olid Marko Matvere ja Karin Rask. Kohtunikud olid tunnustatud rokkmuusik, endine Ruja liige Jaanus Nõgisto, rahvusvaheliselt tuntud dirigent Kadri Tali ning kontsertide ja festivalide korraldaja Jüri Makarov. Saatesarjas osales üheksa paari. Hooaja võitsid Ines ja Valdo Randpere. Auhinnaks olnud 500 000 Eesti krooni annetasid võitjad Eesti Tennise Liidule noorte tenniselootuste toetuseks. Endine põllumajandusminister ja Riigikogu liige Ester Tuiksoo ja Mait Maltis Reklaamiguru ja õppejõud Linnar Priimägi ja Marju Marynel Kuut Miss Estonia 2000 ja modelliagentuuri omanik Evelyn Mikomägi ja Ithaka Maria Olümpiamedalist ja Riigikogu liige Toomas Tõniste ja Kadi Toom Tippjuht Valdo Randpere ja Ines Endine ajakirja Kroonika peatoimetaja Ingrid Tähismaa ja Pearu Paulus Saatejuht Elis Aunaste ja Rolf Roosalu Riigikogu liige, Isamaa ja Res Publica Liidu peasekretär Margus Tsahkna ning saatesarja "Eesti otsib superstaari" esimese hooaja võitja Birgit Õigemeel Kõhutantsija ja ettevõtja Ines Karu ja Kristjan Kasearu Teise hooaja avasaade toimus 21. märtsil 2010. Saatejuhid olid esimese hooaja võitja Eda-Ines Etti ja näitleja Madis Milling. Kohtunikud olid kitarrist ja muusikakriitik Mihkel Raud, poplaulja Maarja-Liis Ilus ning ärijuht ja muusikaürituste korraldaja Peeter Rebane. Laulusaate võitsid filmiprodutsent Artur Talvik ja laulja Lenna Kuurmaa. Auhinnaks olnud 300 000 Eesti krooni annetas Artur Heateo Sihtasutuse kaudu Anni Akadeemiale ja teistele projektidele, mis on suunatud mõttelaadi muutustele ühiskonnas. Filmiprodutsent Artur Talvik ja Lenna Kuurmaa Tartu abilinnapea Margus Hanson ja Tanja Mihhailova Mälutreener Tauri Tallermaa ja Merlyn Uusküla Ettevõtja Kersti Toots ja Uku Suviste Riigikogu liige Sven Sester ja Birgit Varjun Ajakirja Mood vastutav väljaandja Tiiu Järviste ja Mikk Saar SkyPlusi saatejuht Kirsti Timmer ja Pearu Paulus Riigikogu liige Evelyn Sepp ja Margus Vaher Saatesarja "Laulud tähtedega" koduleht Saatesarja "Laulud tähtedega" saadete videod Youtube'is
Höbringi oja

Höbringi oja on oja Läänemaal Lääne-Nigula vallas Höbringi ja Riguldi külas. Oja saab alguse Höbringi külas Sendri järvest ja suubub Riguldi külas paremalt Riguldi jõkke (1,6 km suudmest). Ojal on kohati küllaltki kõrged kaldad (3-4m). Oja on mitteavalik veekogu, mille piiranguvöönd on 50 m. Höbringi oja keskkonnaregistri kood on VEE1104100. Höbringi oja keskkonnaportaalis
Parim päev (singel)

"Parim päev" on Getter Jaani debüütsingel albumilt "Parim päev EP". Tegemist on esimese lauluga Eestis, mille tegemisel on kasutatud varasemast ajast tuntud meloodiat, mille baasil on üles ehitatud uus laul. Selle laulu puhul on kasutatud Heini Vaikmaa kirjutatud laulu ansambli Mahavok repertuaarist "On läinud aastad". Laulu viisi autorid ongi Heini Vaikmaa ja Sven Lõhmus. Sõnad on kirjutanud Sven Lõhmus. "Jaanuaris ilmub Superstaari saate finalisti Getter Jaani singel "Parim päev"". moonwalk.ee.[alaline kõdulink] "Parim päev" Youtube'is
Parim päev (album)

"Parim päev" on Getter Jaani debüütalbum, mille andis välja Moonwalk studio 9. juunil 2010. Tegemist on EP ehk lühialbumiga, millel on kaheksa lugu. Albumi produtseeris Sven Lõhmus ning üldiseks stiiliks kogu albumil on urban-pop. Albumilt on välja antud kaks singlit: "Parim päev" ja "Grammofon". Albumi esitluseks toimus üle Eesti esitlustuur, mille jaoks ehitati eraldi rularamp, mida Getter ja tema taustatantsijad kasutasid lavana. Koostöös Eesti Tänavaspordi Liiduga tegid lava peal trikke rulatajad ning pärast esinemist oli kõikidel rulahuvilistel võimalik ka oma oskusi demonstreerida. Getteri album anti välja CD'na üle Eesti, digitaalselt on võimalik albumit alla laadida üle maailma. "ILMUS GETTER JAANI DEBÜÜTALBUM "PARIM PÄEV" EP". moonwalk.ee. Originaali arhiivikoopia seisuga 28. veebruar 2010. Vaadatud 14. augustil 2010.